EL
C 252/34
Επίσημη Εφημερίδα της Ευρωπαϊκής Ένωσης
17.7.2023
— να διαπιστώσει ότι η Δημοκρατία της Μάλτας, παραλείποντας να επιτηρεί τις απορρίψεις αστικών λυμάτων, για τους οικισμούς της νότιας και της βόρειας Μάλτας, ως προς τη συμμόρφωσή τους προς τις απαιτήσεις του παραρτήματος Ι, τμήμα Β, σύμφωνα με τις διαδικασίες επιτήρησης που προβλέπονται στο παράρτημα Ι, τμήμα Δ, παρέβη τις υποχρεώσεις που υπέχει από το άρθρο 15 και τα παραρτήματα Ι, τμήμα Β και Ι, τμήμα Δ, της οδηγίας, και — να καταδικάσει τη Δημοκρατία της Μάλτας στα δικαστικά έξοδα.
Ισχυρισμοί και κύρια επιχειρήματα Η προθεσμία για τη μεταφορά της οδηγίας στην εσωτερική έννομη τάξη έληξε στις 31 Οκτωβρίου 2006 και στις 31 Μαρτίου 2007 για τους οικισμούς της νότιας και της βόρειας Μάλτας, αντίστοιχα.
Το άρθρο 4, παράγραφος 1, της οδηγίας απαιτεί από τα κράτη μέλη να εξασφαλίζουν ότι τα αστικά λύματα που εισέρχονται σε συστήματα συλλογής υπόκεινται σε δευτεροβάθμια ή ισοδύναμη επεξεργασία πριν από την απόρριψη.
Η Επιτροπή ισχυρίζεται ότι οι οικισμοί της νότιας και της βόρειας Μάλτας δεν συμμορφώνονται με τις απαιτήσεις αυτής της διάταξης, κυρίως επειδή η δυναμικότητα της μονάδας επεξεργασίας και για τους δύο οικισμούς παραμένει ανεπαρκής για την επεξεργασία του δηλωθέντος φορτίου.
Η Επιτροπή υποστηρίζει επίσης ότι η παράβαση του άρθρου 4 της οδηγίας από τη Δημοκρατία της Μάλτας συνεπάγεται αναπόφευκτα παράβαση του άρθρου 10 της ίδιας οδηγίας, καθόσον οι οικισμοί που δεν είναι σε θέση να επιτύχουν επαρκές επίπεδο επεξεργασίας των αστικών λυμάτων σύμφωνα με το άρθρο 4 δεν είναι, a fortiori, σε θέση να επιτύχουν επαρκή απόδοση στις μεταβλητές κλιματικές συνθήκες του τόπου όπου βρίσκονται.
Όσον αφορά τον οικισμό της βόρειας Μάλτας, η Επιτροπή επικαλείται επίσης παράβαση του άρθρου 5 της οδηγίας.
Η μονάδα επεξεργασίας του εν λόγω οικισμού απορρίπτει σε περιοχές που χαρακτηρίστηκαν ως ευαίσθητες στο άζωτο περιοχές από τις αρχές της Μάλτας στις 22 Απριλίου 2005 και, ως εκ τούτου, η Δημοκρατία της Μάλτας όφειλε να συμμορφωθεί με το άρθρο 5 και να εφαρμόσει αυστηρότερη επεξεργασία έως τις 22 Απριλίου 2012 (δηλαδή εντός επτά ετών από τον χαρακτηρισμό της ευαίσθητης περιοχής).
Λαμβάνοντας υπόψη την έλλειψη δυναμικότητας της εγκατάστασης επεξεργασίας που περιγράφεται ανωτέρω, η οποία σημαίνει ότι μέρος του παραγόμενου φορτίου απορρίπτεται χωρίς καμία επεξεργασία, η Επιτροπή ισχυρίζεται ότι για τον οικισμό αυτό παραβιάζεται επίσης το άρθρο 5.
Τέλος, η Επιτροπή θεωρεί ότι ούτε ο οικισμός της νότιας Μάλτας ούτε ο οικισμός της βόρειας Μάλτας συμμορφώνεται με τις απαιτήσεις του άρθρου 15 της οδηγίας, δεδομένου ότι η παράβαση των άρθρων 4 και 5 της εν λόγω οδηγίας συνεπάγεται αναπόφευκτα ότι η συμμόρφωση των απορρίψεων δεν επιτηρείται σύμφωνα με το παράρτημα I, τμήμα Β και τμήμα Δ, της οδηγίας και, ως εκ τούτου, υφίσταται παράβαση του άρθρου 15.
(1)
Οδηγία 91/271/ΕΟΚ του Συμβουλίου της 21ης Μαΐου 1991 για την επεξεργασία των αστικών λυμάτων (ΕΕ 1991 L 135, σ. 40).
Αναίρεση που άσκησε στις 16 Μαΐου 2023 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (τέταρτο τμήμα τμήμα) στις 8 Μαρτίου 2023 στην υπόθεση T-94/20, Campine και Campine Recycling κατά Επιτροπής (Υπόθεση C-306/23 P) (2023/C 252/38) Γλώσσα διαδικασίας: η αγγλική Διάδικοι Αναιρεσείουσα: Ευρωπαϊκή Επιτροπή (εκπρόσωποι: Ρ.
Rossi, M. Domecq, T. Isacu de Groot, L. Wildpanner) Αντίδικος κατ’ αναίρεση: Campine NV, Campine Recycling NV Αιτήματα Η αναιρεσείουσα ζητεί από το Δικαστήριο: — να αναιρέσει την απόφαση του Γενικού Δικαστηρίου, της 8ης Μαρτίου 2023 στην υπόθεση T-94/20, Campine και Campine Recycling κατά Επιτροπής· — να αποφανθεί επί των ζητημάτων επί των οποίων δεν αποφάνθηκε το Γενικό Δικαστήριο ή — επικουρικώς, να αναπέμψει την υπόθεση ενώπιον του Γενικού Δικαστηρίου προς έκδοση νέας αποφάσεως, στο μέτρο που το Γενικό Δικαστήριο δεν έχει ήδη αποφανθεί επί της διαφοράς·